C 78/42
3.5.5.
MT
Il-Ġurnal Uffiċjali tal-Unjoni Ewropea
18.2.2022
Dwar aromatizzanti “imitazzjoni” 1.
L-ismijiet ta’ xorb spirituż (kemm kategoriji kif ukoll IĠs) jintużaw esklussivament: a. biex jiddeskrivu, jippreżentaw jew jittikkettaw xarba spirituża li tikkonfroma mar-rekwiżiti tal-kategorija jew tal-IĠ rilevanti; jew b. f’terminu kompost, f’allużjoni, f’lista ta’ ingredjenti jew fi blend f’konformità mad-dispożizzjonijiet rilevanti. 2.
Eċċezzjoni: l-isem ġuridiku ta’ kategorija ta’ xarba spirituża (mhux l-isem tal-IĠ) intuża biex jiddefinixxi: a. aromatizzant, jew b. oġġett tal-ikel għajr xarba aromatizzata b’dik it-togħma, anke jekk dawk ma jissodisfawx id-dispożizzjonijiet għall-allużjonijiet, dment li dawn l-ismijiet ġuridiċi jiġu ssupplimentati bit-terminu “togħma” jew kwalunkwe terminu simili ieħor.
3.5.6.
Allużjonijiet għall-IĠs Minbarra r-rakkomandazzjoni kontra l-użu ta’ ingredjenti “komparabbli” (ħlief għal xorb spirituż ieħor, f’konformità mad-dispożizzjonijiet dwar l-allużjonijiet), kwalunkwe allużjoni għal xarba spirituża b’indikazzjoni ġeografika jenħtieġ li tirrispetta wkoll il-kundizzjoni li t-togħma tkun rikonoxxibbli u primarjament attribwibbli għal dik l-IĠ.
Dan l-aħħar rekwiżit jirrendi l-kontrolli partikolarment onerużi peress li diġà huwa pjuttost diffiċli li wieħed jikkontrolla l-preżenza tal-whisky jew tal-ispirtu tal-berquq awtentiċi f’oġġetti tal-ikel bħalma huma kejkijiet, ċikkulata jew jogurt, iżda huwa saħansitra aktar diffiċli li wieħed jivverifika analitikament u organolettikament jekk, pereżempju, il-whisky huwiex Scotch Whisky jew jekk l-ispirtu tal-berquq huwiex Kecskeméti barackpálinka.
Huwa rrakkomandat li l-kontrolli jikkonċentraw fuq id-dokumentazzjoni li tista’ tinstab fl-istabbilimenti talproduzzjoni matul il-kontrolli fuq il-post: il-produttur ta’ oġġetti tal-ikel bħalma huma kejkijiet, ċikkulata, eċċ.
(fl-eżempji ta’ hawn fuq) jista’ jintalab jidentifika l-fornitur tax-xarba spirituża tal-IĠ u jipprovdi riċevuti u dokumentazzjoni.
Jista’ jkun hemm ukoll ftehim speċifiku mal-fornitur li jirrigwarda l-awtentiċità tal-prodott.
Il-preżenza ta’ tali dokumentazzjoni tista’ tikkontribwixxi biex tingħata prova tal-awtentiċità.
Madankollu, in-nuqqas ta’ dokumentazzjoni min-naħa tal-fornitur mhux neċessarjament jindika frodi iżda jista’ jkun raġuni biex isiru aktar indaġni.
Jekk l-eżerċizzju ta’ traċċabbiltà tad-dokumenti ma jagħtix biżżejjed garanzija u jkun għad hemm id-dubji, jistgħu jintużaw testijiet analitiċi.
Skont il-każ, jista’ jkun xieraq li tiġi applikata l-analiżi tal-ispettrometrija tal-massa isotopika u li jintużaw bażijiet ta’ data isotopika bħala referenza.
#40 - Eżempji:
Fis-seminar ta’ kontroll organizzat mid-DĠ AGRI fl-2018, ġie ppreżentat eżempju dwar kif jista’ jiġi vverifikat jekk vodka ġietx prodotta fil-Polonja jew fl-Iżvezja permezz tal-valuri isotopiċi tal-ilma użat, peress li dawn huma differenti fit-Tramuntana.
Fil-każ ta’ “Kecskeméti barackpálinka”, jintuża l-berquq, u dan jista’ jagħti xejra speċifika li tista’ tiġi ttraċċata meta ssir l-analiżi isotopika.
Naturalment, dawn l-analiżijiet jistgħu jidhru kumplessi iżda dan huwa biss wieħed mill-metodi possibbli biex jiġi identifikat il-prodott u mhumiex rekwiżit sistematiku.
Sta għall-awtorità kompetenti li tidentifika l-aħjar strument li tuża.